เรื่องร้องเรียน (ถนน,ร้องเรียน,สอบถาม) วันที่ 2023-10-09 03:25:09 — แขวงทุ่งพญาไท เขตราชเทวี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042427
ขอให้แก้ไขปัญหาคราบสกปรกจากปูนซีเมนต์และการยาแนวกระเบื้อง จากการปรับปรุงบาทวิถี บริเวณหน้าบ้าน เลขที่ 86/5 สี่แยกราชปรารภ ถนนพญาไท แขวงทุ่งพญาไท เขตราชเทวี กรุงเทพมหานคร เนื่องจากผู้ร้องแจ้งว่า เมื่อประมาณวันที่ 6 ตุลาคม 2566 ช่วงเวลากลางคืน (ไม่สามารถที่จะระบุเวลาที่แน่ชัดได้) ได้มีเจ้าหน้าที่ (ผู้ร้องไม่ทราบหน่วยงานที่เข้ามาดำเนินการ) มาดำเนินการเทปูนซีเมนต์แบบแห้งเร็วบริเวณบาทวิถีหน้าร้านของผู้ร้อง เมื่อประมาณวันที่ 7 ตุลาคม 2566 ผู้ร้องได้ทำการเปิดร้านตามปกติ พบเห็นว่ามีคราบสกปรกจากรอยยาแนวกระเบื้องและปูนซีเมนต์แบบแห้งเร็วเต็มกระเบื้องหน้าร้านของผู้ร้อง และในพื้นที่บาทวิถีนั้น ประกอบกับพบว่ามีผู้รับเหมาก่อสร้างกำลังดำเนินการปูกระเบื้องอยู่ ผู้ร้องจึงได้เข้าไปสอบถาม ทางผู้รับเหมาก่อสร้างแจ้งกับผู้ร้องว่า หน่วยงานที่มาทำการเทปูนซีเมนต์ฯ และหน่วยงานที่มาทำการปูพื้นกระเบื้องนั้นเป็นคนละหน่วยงานกัน ผู้ร้องจึงแจ้งว่าประสงค์จะพูดคุยกับหัวหน้างาน ทางผู้รับเหมาจึงได้เรียกหัวหน้างานมาพูดคุย หัวหน้างานแจ้งว่า ไม่ทราบว่าหน่วยงานใดเป็นผู้ว่าจ้างให้มาดำเนินการเทปูนซีเมนต์ฯ และปูพื้นกระเบื้อง ทางผู้ร้องประสงค์ให้ทางหัวหน้างานนำคนงานมาทำการขูดคราบสกปรกจากปูนซีเมนต์ฯ และรอยการยาแนวกระเบื้องที่อยู่บริเวณกระเบื้องหน้าร้านของผู้ร้องออกไป แต่ทางหัวหน้างานและผู้รับเหมาก่อสร้างแจ้งว่า ไม่สามารถทำได้ เนื่องจากว่าฝ่ายที่ดำเนินการเทปูนซีเมนต์ฯ และปูพื้นกระเบื้องนั้น เป็นคนละหน่วยงานกัน ส่งผลให้ได้รับความเดือดร้อน จึงประสงค์ให้ทางหน่วยงานที่เกี่ยวข้อง ดำเนินการตรวจสอบการปรับปรุงบาทวิถีดังกล่าว และแก้ไขปัญหาคราบสกปรกจากปูนซีเมนต์ฯ และการยาแนวกระเบื้องในบริเวณหน้าร้านของผู้ร้องออกไป เพื่อบรรเทาความเดือดร้อน (ผู้ร้องยินดีเปิดเผยชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata